cyanic-selkie/wikianc huggingface dataset:
Δίκη των Αεροπόρων
Η αποκάλυψη
Ο δε Γεώργιος Μαύρος που είχε διατελέσει και αυτός Υπουργός Αμύνης την περίοδο εκείνη δήλωσε 25 χρόνια μετά, περίπου τα ίδια, ζητώντας την πλήρη δικαίωση των αεροπόρων.
Περαιτέρω ανάγνωση
Κατηγορία:Πολιτική ιστορία της Ελλάδας Κατηγορία:Ελληνικά πολιτικά σκάνδαλα Κατηγορία:Ελληνική Πολεμική Αεροπορία Κατηγορία:Δικαστικές υποθέσεις Κατηγορία:Στρατιωτικά σκάνδαλα στην Ελλάδα
Σπικάτο
Σπικάτο θα πει «Χωριστά» δηλαδή τα παραπάνω όργανα μπορούν να παιχτούν με αυτήν την τεχνική παραγωγής φθόγγων που ακούγονται χωριστά, πράγμα που επιτυγχάνεται με σκιρτήματα του δοξαριού πάνω στις χορδές του οργάνου.
Κατηγορία:Μουσική θεωρία
Υπαίθριο Μουσείο Υδροκίνησης
thumb|upright|left|[[Καρστική πηγή. Άφθονα ρέει το νερό της πηγής από την απόκρημνη πλαγιά της χαράδρας εις τον ποταμό Λούσιο]]
Το Υπαίθριο Μουσείο Υδροκίνησης βρίσκεται στην τοποθεσία Κεφαλάρι Αη-Γιάννη λίγο έξω από τη Δημητσάνα. Ανήκει στο Δίκτυο Μουσείων του Πολιτιστικού Ιδρύματος Ομίλου Πειραιώς. Δημιουργήθηκε το 1997 από το Πολιτιστικό Τεχνολογικό Ίδρυμα ΕΤΒΑ (νυν Πολιτιστικό Ίδρυμα Ομίλου Πειραιώς) μετά από ανακαίνιση εγκαταλελειμμένων προβιομηχανικών εγκαταστάσεων, με χρηματοδότηση από το Β΄ και Γ΄ Κοινοτικό Πλαίσιο Στήριξης και με την υποστήριξη της Περιφέρειας Πελοποννήσου. Το Υπαίθριο Μουσείο Υδροκίνησης στη Δημητσάνα είναι ένα θεματικό μουσείο που προβάλλει τη σημασία της υδροκίνησης στην παραδοσιακή κοινωνία, παρουσιάζοντας τις βασικές προβιομηχανικές τεχνικές που χρησιμοποιούν το νερό ως κύρια πηγή ενέργειας για την παραγωγή διαφόρων προϊόντων. Πρόκειται για έναν χώρο ενός περίπου τετραγωνικού χιλιομέτρου, μέσα στον οποίο, στην περίοδο της προβιομηχανικής εποχής, λειτουργούσε ένα μεγάλο βιοτεχνικό συγκρότημα που είχε ως κινητήρια δύναμή του το νερό της ομώνυμης πηγής, του γνωστού Κεφαλαριού του Αϊ-Γιάννη.
Εκθεσιακές ενότητες
Σε έκταση ενός στρέμματος, μέσα σε πυκνή βλάστηση και άφθονα τρεχούμενα νερά, έχει αποκατασταθεί ένα σύνολο εγκαταστάσεων και υδροκίνητων μηχανισμών, με σκοπό τη μουσειακή αξιοποίησή τους. Κάθε ένα από τα αναστηλωμένα κτήρια των παλιών παραδοσιακών εργαστηρίων έχει μια μόνιμη έκθεση με θεματικό περιεχόμενο σχετικό με το εργαστήριο στο οποίο στεγάζεται:
Το πρώτο κτήριο στεγάζει μια νεροτριβή κι έναν αλευρόμυλο. Στην περιοχή της Δημητσάνας δούλευαν ως τα μέσα του 20ού αιώνα είκοσι περίπου στεγασμένες ή υπαίθριες νεροτριβές, όπου πλένονταν τα υφαντά (βελέντζες, μπατανίες, τσέργες και τσόλια). Η τέχνη του νεροτριβιάρη ή ντριστελιάρη φαινόταν από τον σωστό υπολογισμό του χρόνου παραμονής στον κάδο κάθε είδους υφαντού. Δίπλα έχει αποκατασταθεί ένας αλευρόμυλος με οριζόντια φτερωτή. Εδώ ο επισκέπτης μπορεί να ρίξει σπόρους καλαμποκιού στη σκαφίδα και να παρακολουθήσει πώς ο καρπός αλέθεται από τις μυλόπετρες και πέφτει στην αλευροδόχη. Το διπλανό δωματιάκι με το τζάκι στέγαζε την κατοικία του μυλωνά, όπου η -κατά κανόνα πολυμελής- οικογένειά του έστηνε κάθε βράδυ τη στρωμνή στο πατάρι για να κοιμηθεί παραταγμένη.
Έξω από τον μύλο, κατασκευάστηκε ένα πρόχειρο στέγαστρο, όπως αυτό που προφύλασσε το ρακοκάζανο, που στηνόταν στην ύπαιθρο μετά τον τρύγο, για την παραγωγή του τσίπουρου από τα στέμφυλα, και λειτουργούσε για 3-4 μερόνυχτα συνεχώς. Ακριβώς απέναντι βρίσκεται ένα διώροφο κτήριο, κάτω το παχνί και πάνω η κατοικία του βυρσοδέψη. Ένα τζάκι ζέσταινε το μονόχωρο κτίσμα που σήμερα στεγάζει το κυλικείο. thumb| Τα υδροκίνητα κοπάνια στο μπαρουτόμυλο Σε χαμηλότερη στάθμη, συναντάμε το βυρσοδεψείο. Το εσωτερικό του εργαστηρίου είναι χωρισμένο σε "ζώνες" που αντιστοιχούν στα διάφορα στάδια επεξεργασίας των δερμάτων. Η πρώτη είναι για τα "νερά", τον ασβέστη και γενικά τις προπαρασκευαστικές εργασίες. Στην επόμενη βρίσκεται η σειρά με τις "λίμπες" (γούρνες) για τη δέψη. Μια ζώνη ευάερη προορίζεται για το άπλωμα και το στέγνωμα των δερμάτων στη σκιά και τέλος, μια καλά φωτισμένη γωνιά για τις εργασίες της μετάδεψης.
Το λιθόστρωτο οδηγεί σε ένα πλάτωμα, όπου διαμορφώνεται μια φυσική δεξαμενή, και καταλήγει στον μπαρουτόμυλο. Η Δημητσάνα ήταν ένα από τα εκατοντάδες χωριά που γνώριζαν τη συλλογή του ακάθαρτου νίτρου από τον 16ο αιώνα και το παρείχαν αντί φόρου στους Τούρκους. Κατά τη διάρκεια της Επανάστασης του 1821, οι Δημητσανίτες δραστηριοποιήθηκαν για να τροφοδοτήσουν τον αγώνα με το απαραίτητο πολεμικό υλικό. Ο Θεόδωρος Κολοκοτρώνης γράφει χαρακτηριστικά: "Μπαρούτι είχαμε, έκαμνε η Δημιτζάνα".
Εξωτερικοί σύνδεσμοι
Υδροκινησης Κατηγορία:Δημητσάνα Κατηγορία:Κτίρια και κατασκευές στην Αρκαδία
Ιντιάνα Τζόουνς
Το Ιντιάνα Τζόουνς (αγγλικά: Indiana Jones) είναι ένα Αμερικάνικο franchise βασισμένο στις περιπέτειες του αρχαιολόγου Ιντιάνα Τζόουνς που ξεκίνησε με τους Κυνηγούς της Χαμένης Κιβωτού το 1981. Το 1984, κυκλοφόρησε μια πρίκουελ ταινία, ονόματι Ο Ναός του Χαμένου Θησαυρού και το 1989 κυκλοφόρησε μία συνέχεια, ονόματι Η Τελευταία Σταυροφορία. Η τέταρτη ταινία με τίτλο Το Βασίλειο του Κρυστάλλινου Κρανίου κυκλοφόρησε το 2008 και η πέμπτη ταινία, ονόματι Ο Δίσκος του Πεπρωμένου που κυκλοφόρησε το 2023. Η σειρά δημιουργήθηκε από τον Τζορτζ Λούκας και πρωταγωνιστεί ο Χάρισον Φορντ στον ρόλο του ομότιτλου χαρακτήρα. Οι τέσσερις πρώτες ταινίες σκηνοθετήθηκαν από τον Στίβεν Σπίλμπεργκ.
Η ταινία επεκτάθηκε σε μια τηλεοπτική σειρά Ιντιάνα Τζόουνς: Οι Πρώτες Περιπέτειες που δείχνει την παιδική ηλικία και νεότητα του χαρακτήρα. Η Marvel Comics άρχισε να εκδίδει το Οι Περεταίρω Περιπέτειες του Ιντιάνα Τζόουνς το 1983 και η Dark Horse Comics πήρε τα δικαιώματα του χαρακτήρα για κόμικ το 1991. Πολλά παιχνίδια Ιντιάνα Τζόουνς έχουν κυκλοφορήσει από το 1982.
Ακυρωμένη σειρά του Disney+
Τον Νοέμβριο του 2022 αναφέρθηκε πως η Lucasfilm αναπτύσσει μία νέα σειρά Ιντιάνα Τζόουνς για το Disney+. Ήταν προγραμματισμένη να είναι prequel του Οι Κυνηγοί της Χαμένης Κιβωτού, και θα ήταν η δεύτερη prequel σειρά μετά το Ιντιάνα Τζόουνς: Οι Πρώτες Περιπέτειες. Παρόλα αυτά, τον Μάρτιο του 2023 αναφέρθηκε πως η Lucasfilm ακύρωσε την σειρά για να αφοσιωθεί με το franchise Star Wars.
Κυβέρνηση Γεωργίου Θεοτόκη 1899
Η Κυβέρνηση Γεωργίου Θεοτόκη 1899 (Απρίλιος 1899 - Νοέμβριος 1901), σχηματίστηκε, - μετά την νίκη του πρώην Τρικουπικού και νυν Νεωτεριστικού κόμματος στις εκλογές της 7ης Φεβρουαρίου 1899. Ο Γεώργιος Θεοτόκης, ο νέος αρχηγός του πρώην κόμματος του Τρικούπη, όταν η Βουλή άνοιξε για τις εργασίες της μετά τις εκλογές, συγκέντρωσε την ευρεία πλειοψηφία των 131 βουλευτών σε σύνολο 234, και έτσι σχημάτισε κυβέρνηση στις 2 Απριλίου του 1899.
Η κυβέρνηση παραιτήθηκε αν και εξακολουθούσε να έχει την κυβερνητική πλειοψηφία, κατά τις ταραχές των Ευαγγελιακών, επειδή ο λαός είχε στραφεί εναντίον της. Όπως χαρακτηριστικά γράφει ο Ηλίας Κυριακόπουλος :«Δια πρώτην φοράν, καθ' όσον ημείς τουλάχιστον δυνάμεθα να γνωρίζωμεν, η πλειοψηφούσα εν τη Βουλή Κυβέρνησις, μετά υπέρ αυτής απολήξαν ζήτημα εμπιστοσύνης, ηναγκάσθη ν' αποσυρθή της Αρχής, υποκύπτουσα εις την κατ' αυτής στραφείσαν "κοινήν γνώμην".»
Αναφορές
1899 Κατηγορία:1899
Λίππε
thumb|Το μάτι του Όντιν, χαρακτηριστικό της πηγής του Λίππε Ο Λίππε (γερμ. Lippe) είναι ποταμός στη Βόρεια Ρηνανία-Βεστφαλία της Γερμανίας. Ο δεξιός παραπόταμος του Ρήνου διασχίζει την περιοχή του Ρουρ και έχει συνολικό μήκος 220 χλμ.
Ο ποταμός πηγάζει στο Μπαντ Λίπσπρινγκε, βορειοανατολικά της πόλης Παντερμπόρν. Αφού ο Λίππε διασχίσει το Παντερμπόρν, κατευθύνεται δυτικά και περνά το Λίπστατ, το οποίο (όπως και το Μπαντ Λίπσπρινγκε) πήρε το όνομα του από τον Λίππε. Φτάνοντας την πόλη Χαμμ, διασχίζει στη συνέχεια την βόρεια περιοχή του Ρουρ μέχρι που στην περιοχή του Βέζελ χύνεται στον Ρήνο.
Ο Λίππε διαρρέει συνολικά 20 πόλεις.
Περιγραφή και Ιστορία
μικρογραφία|Ο Λίππε κοντά στο Λύνεν Ο ποταμός Λίππε έχει χρησιμοποιηθεί ως εμπορικός δρόμος ήδη από την Ρωμαϊκή εποχή. Για τους Ρωμαίους ο ποταμός ήταν μια είσοδος για τη Γερμανία και εισερχόμενοι μετά στον ποταμό Ρήνο μπορούσαν να ελέγχουν τη γύρω περιοχή. Ο ποταμός χρησίμευε και για τη μεταφορά εφοδίων, επομένως στις όχθες του ήταν χτισμένα πολλά Ρωμαϊκά στρατόπεδα. Τα τελευταία 200 χρόνια πολλά από τα στρατόπεδα αυτά έχουν αναγνωριστεί και κυρίως το στρατόπεδο στο Χάλτερν, που είναι πιθανό να ήταν η πρώην έδρα του πρίγκιπα Τιβέριου. Η απόσταση ανάμεσα στα στρατόπεδα είναι περίπου 30 χιλιόμετρα. Τα σημερινά Ρωμαϊκά στρατόπεδα που έχουν αναγνωριστεί είναι τα: Ξάντεν, Χολστερχάουζεν, Χάλτερν αμ Ζέε, Όλφεν, Μπεκινγκχάουζεν, Όμπεραντεν και Άνρεπεν.
Σήμερα ο ποταμός εμφανίζεται να έχει διπλή υδάτινη πορεία: Στο άνω μέρος, ανατολικά της πόλης του Χαμμ, οι περιοχές είναι αγροτικές. Νότια της πόλης του Χαμμ οι βιομηχανικές υποδομές και τα λύματα που αποβάλλουν χαρακτηρίζουν την κατάσταση του ποταμού. Παρόλο που ο Λίππε είναι εν μέρει πλωτός από το 1820, κρίθηκε ανεπαρκής για τη μεταφορά βιομηχανικών προϊόντων.
Ιστορικά, οι προϋποθέσεις για μια αλλαγή του τοπίου άρχισαν με την κατασκευή του αυτοκινητόδρομου Κολωνίας-Μίντεν τη δεκαετία του 1840 που θα συνέδεε τους οικισμούς γύρω από τον Ρήνο όπως η Κολωνία με λιμάνια στον ποταμό Βέζερ αλλά και με την πόλη Χαμμ. Επιπλέον, αυτός ο αυτοκινητόδρομος ενίσχυσε σημαντικά την ανάπτυξη των βιομηχανιών ατσαλιού και άνθρακα στη βόρεια περιοχή του Ρουρ. Τα ανθρακωρυχεία που άνοιξαν στα μέσα του 19ου αιώνα στην περιοχή Έμσερ αναπτύχθηκαν προς τα βόρεια τις επόμενες δεκαετίες. Το ίδιο συνέβη και με τα ανθρακωρυχεία γύρω από τον Λίππε, ώσπου άρχισαν να γίνονται οι πρώτες κατολισθήσεις και το νερό του ποταμού άρχισε να μολύνεται. Η ιστορική πόλη του Χαμμ καθώς και οι πόλεις Λύνεν, Χάλτερν και Ντόρστεν από μικροί οικισμοί που ήταν κάποτε άρχισαν να επεκτείνονται λόγω της ύπαρξης των ορυχείων στην ευρύτερη περιοχή. Η εκβιομηχάνιση της περιοχής προκάλεσε ακόμη σοβαρότερα προβλήματα μόλυνσης στους παραποτάμους του Λίππε καθώς και στο ίδιο τον Λίππε. Ως λύση στο πρόβλημα ιδρύθηκαν οι ενώσεις καθαρισμού λυμάτων του Σεσέκεγκενοσενσαφτ το 1913 και του Λίππεφερμπαντ το 1926.
Μέχρι τα τέλη της δεκαετίας του 1970 η μόλυνση του ποταμού δεν αποτελούσε δημόσιο θέμα συζήτησης, αλλά η περιβαλλοντική πολιτική άλλαξε στις επόμενες δεκαετίες. Περιβαλλοντικά προγράμματα σε εθνικό επίπεδο και ιδιαίτερα από την Ευρωπαϊκή Ένωση οδήγησαν στο να καταβληθούν τεράστιες προσπάθειες βελτίωσης του ευρύτερου περιβάλλοντος.
Παραπομπές
Κατηγορία:Ποταμοί της Βόρειας Ρηνανίας-Βεστφαλίας
Κουνάρ (περιοχή)
Η Κουνάρ ή Κοναρά είναι μία από τις 34 διοικητικές περιφέρειες (νομούς) του Αφγανιστάν.
Επαρχίες
Οι 15 υπαγόμενες επαρχίες στο νομό Κουνάρ, κατ΄ αλφαβητική σειρά, είναι: η Ασανταμπάντ με την ομώνυμη πρωτεύουσα του νομού, η Βάτα-Πουρ, η Γκαζιαμπάτ, η Κας Κουνάρ, η Μαραουάρα ή Μαραβάρα, η Μπαρκουνάρ ή Μπαρ Κουνάρ, η Ναράγκ-Βα-Μπαντίλ, η Ναρή, η Νουργκάλ, η Νταγκάμ, Ντάρα-ι-Πετς, η Σάβκεη, η Σαϊγκάλ-Βα-Σιλτάν, η Σάπα Ντάρα και η Σιρκανάη.
Εξωτερικοί σύνδεσμοι
Κατηγορία:Επαρχίες του Αφγανιστάν
Κώνος φωτός
Στην ειδική και γενική σχετικότητα, ένας κώνος φωτός είναι το μονοπάτι που θα διανύσει μια λάμψη φωτός, που προέρχεται από ένα μόνο γεγονός στο χωροχρόνο (εντοπισμένο σε ένα μόνο σημείο στο διάστημα και μια στιγμή στο χρόνο) και ταξιδεύει προς όλες τις κατευθύνσεις.
Λεπτομέριες
Αν κάποιος φανταστεί το φως που περιορίζεται σε ένα δισδιάστατο επίπεδο, το φως από το φλας απλώνεται σε έναν κύκλο μετά το συμβάν E και εάν γράψουμε τον αναπτυσσόμενο κύκλο με τον κατακόρυφο άξονα του γραφήματος να αντιπροσωπεύει το χρόνο, το αποτέλεσμα είναι ένας κώνος, γνωστός ως μελλοντικός κώνος φωτός. Ο κώνος του παρελθόντος φωτός συμπεριφέρεται όπως ο μελλοντικός κώνος φωτός αντίστροφα, ένας κύκλος που συστέλλεται σε ακτίνα με την ταχύτητα του φωτός έως ότου συγκλίνει σε ένα σημείο στην ακριβή θέση και χρόνο του συμβάντος Ε. Στην πραγματικότητα, υπάρχουν τρεις διαστάσεις χώρου, έτσι το φως θα σχημάτιζε πραγματικά μια διαστελλόμενη ή συσπειρωμένη σφαίρα σε τρισδιάστατο χώρο και όχι έναν κύκλο σε 2D, και ο κώνος φωτός θα ήταν στην πραγματικότητα μια τετραδιάστατη έκδοση ενός κώνου του οποίου οι διατομές σχηματίζουν τρισδιάστατες σφαίρες (ανάλογο σε έναν κανονικό τρισδιάστατο κώνο του οποίου οι διατομές σχηματίζουν 2D κύκλους), αλλά η ιδέα είναι πιο εύκολο να απεικονιστεί με τον αριθμό των χωρικών διαστάσεων να μειώνεται από τρεις σε δύο.
Αυτή η άποψη της ειδικής σχετικότητας προτάθηκε για πρώτη φορά από τον πρώην καθηγητή του Albert Einstein Χέρμαν Μινκόβσκι και είναι γνωστή ως χώρος Minkowski i. Ο σκοπός ήταν να δημιουργηθεί ένας αμετάβλητος χωροχρόνος για όλους τους παρατηρητές. Για να υποστηρίξει την αιτιώδη συνάφεια, ο Μινκόβσκι περιόρισε τον χωροχρόνο σε μη ευκλείδεια υπερβολική γεωμετρία.
Επειδή τα σήματα και άλλες αιτιώδεις επιρροές δεν μπορούν να ταξιδέψουν γρηγορότερα από το φως (βλ. Ειδική σχετικότητα), ο κώνος φωτός παίζει ουσιαστικό ρόλο στον καθορισμό της έννοιας της αιτιότητας: για ένα δεδομένο συμβάν Ε, το σύνολο των γεγονότων που βρίσκονται πάνω ή μέσα στον κώνο του παρελθόντος του Ε θα ήταν επίσης το σύνολο όλων των γεγονότων που θα μπορούσαν να στείλουν ένα σήμα που θα είχε χρόνο να φτάσει στο Ε και να το επηρεάσει με κάποιο τρόπο. Για παράδειγμα, δέκα χρόνια πριν από το E, αν λάβουμε υπόψη το σύνολο όλων των γεγονότων στον προηγούμενο φωτεινό κώνο του E που συνέβη εκείνη την εποχή, το αποτέλεσμα θα ήταν μια σφαίρα (2D: δίσκος) με ακτίνα δέκα έτη φωτός με επίκεντρο τη θέση όπου θα εμφανιστεί το Ε. Έτσι, οποιοδήποτε σημείο πάνω ή μέσα στη σφαίρα θα μπορούσε να στείλει ένα σήμα που κινείται με την ταχύτητα του φωτός ή πιο αργά που θα είχε χρόνο να επηρεάσει το συμβάν Ε, ενώ σημεία έξω από τη σφαίρα εκείνη τη στιγμή δεν θα μπορούσαν να έχουν καμία αιτιώδη επίδραση στο Ε Ομοίως, το σύνολο των γεγονότων που βρίσκονται πάνω ή μέσα στον μελλοντικό φωτεινό κώνο του Ε θα είναι επίσης το σύνολο των γεγονότων που θα μπορούσαν να λάβουν ένα σήμα που αποστέλλεται από τη θέση και τον χρόνο του Ε, οπότε ο μελλοντικός κώνος φωτός περιέχει όλα τα γεγονότα που θα μπορούσε δυνητικά να επηρεαστεί αιτιωδώς από την Ε. Τα γεγονότα που δεν βρίσκονται ούτε στο παρελθόν, ούτε στο μέλλον του κώνου φωτός του Ε δεν μπορούν να επηρεάσουν ή να επηρεαστούν από το Ε στη σχετικότητα και ονομάζονται οπουδήποτε αλλού.
Μαθηματική κατασκευή
Ο κώνος φωτός κατασκευάζεται ως εξής: Λαμβάνοντας ως συμβάν έστω p την λάμψη φωτός (παλμός φωτός) τη στιγμή t0, όλα τα γεγονότα που μπορούν να επιτευχθούν με αυτόν τον παλμό από το p σχηματίζουν τον μελλοντικό κώνο φωτός του p, ενώ εκείνα τα γεγονότα που μπορούν να στείλουν έναν παλμό φωτός σε p σχηματίζουν τον προηγούμενο κώνο φωτός του.
Δεδομένου ενός συμβάντος Ε ο κώνος φωτός ταξινομεί όλα τα γεγονότα στο χωροχρόνο σε 5 διαφορετικές κατηγορίες:
Οι παραπάνω ταξινομήσεις ισχύουν σε οποιοδήποτε πλαίσιο αναφοράς. δηλαδή, ένα γεγονός που κρίνεται ότι βρίσκεται στον κώνο φωτός από έναν παρατηρητή, θα κριθεί επίσης ότι είναι στον ίδιο κώνο φωτός από όλους τους άλλους παρατηρητές, ανεξάρτητα από το πλαίσιο αναφοράς τους. Αυτός είναι ο λόγος για τον οποίο η ιδέα είναι τόσο ισχυρή.
Τα παραπάνω αναφέρονται σε ένα συμβάν που συμβαίνει σε μια συγκεκριμένη τοποθεσία και σε μια συγκεκριμένη ώρα. Το να πούμε ότι ένα συμβάν δεν μπορεί να επηρεάσει ένα άλλο σημαίνει ότι το φως δεν μπορεί να περάσει από τη θέση του ενός στο άλλο σε δεδομένο χρονικό διάστημα. Το φως από κάθε συμβάν θα φτάσει τελικά στην προηγούμενη τοποθεσία του άλλου, αλλά αφού συμβούν αυτά τα γεγονότα.
Καθώς ο χρόνος προχωρά, ο μελλοντικός φωτός κώνος ενός δεδομένου γεγονότος θα μεγαλώσει και θα περιλαμβάνει όλο και περισσότερες τοποθεσίες (με άλλα λόγια, η τρισδιάστατη σφαίρα που αντιπροσωπεύει την εγκάρσια τομή του 4D φωτός κώνου σε μια συγκεκριμένη χρονική στιγμή γίνεται μεγαλύτερη με την πάροδο του χρόνου). Ωστόσο, αν φανταστούμε ότι ο χρόνος τρέχει αντίστροφα από ένα δεδομένο γεγονός, ο κώνος του παρελθόντος φωτός του γεγονότος θα περιλάμβανε επίσης όλο και περισσότερες τοποθεσίες σε παλαιότερες και παλαιότερες εποχές. Οι πιο μακρινές τοποθεσίες θα είναι σε μεταγενέστερες εποχές: για παράδειγμα, αν λάβουμε υπόψη τον παρελθόντα κώνο φωτός ενός γεγονότος που λαμβάνει χώρα στη Γη σήμερα, ένα αστέρι 10.000 έτη φωτός μακριά θα ήταν μόνο μέσα στον κώνο του παρελθόντος φωτός σε χρονικά διαστήματα 10.000 ετών ή περισσότερο στο παρελθόν. Ο προηγούμενος κώνος φωτός ενός γεγονότος στη σημερινή Γη, στις άκρες του, περιλαμβάνει πολύ μακρινά αντικείμενα (κάθε αντικείμενο στο παρατηρήσιμο σύμπαν), αλλά μόνο όπως φαίνονταν πολύ καιρό πριν, όταν το Σύμπαν ήταν νέο.
Δύο γεγονότα σε διαφορετικές τοποθεσίες, ταυτόχρονα (σύμφωνα με ένα συγκεκριμένο πλαίσιο αναφοράς), βρίσκονται πάντα έξω από τους παλιούς και μελλοντικούς κώνους φωτός του άλλου, το φως δεν μπορεί να ταξιδέψει ακαριαία (αυτό προκύπτει στο δικό μας αδρανειακό σύστημα,οι εξισώσεις της ειδ.σχετικότητας για το φως δίνουν μηδέν χρόνο μεταξύ δύο γεγονότων Α και Β, το ίδιο ισχύει για το χωροχρονικό μήκος). Άλλοι παρατηρητές μπορεί να δουν τα γεγονότα να συμβαίνουν σε διαφορετικές χρονικές στιγμές και σε διαφορετικές τοποθεσίες, αλλά με τον ένα ή τον άλλο τρόπο, τα δύο γεγονότα θα φαίνονται ομοίως έξω από τους κώνους του άλλου.
Εάν χρησιμοποιείται σύστημα μονάδων όπου η ταχύτητα του φωτός στο κενό ορίζεται ως ακριβώς 1, για παράδειγμα εάν ο χώρος μετριέται σε δευτερόλεπτα φωτός και ο χρόνος μετράται σε δευτερόλεπτα, τότε, εφόσον ο άξονας του χρόνου έλκεται ορθογώνια στους χωρικούς άξονες, καθώς ο κώνος διχοτομεί τους άξονες του χρόνου και του χώρου, θα δείχνει κλίση 45 °, επειδή το φως διανύει απόσταση ενός φωτός-δευτερολέπτου στο κενό κατά τη διάρκεια ενός δευτερολέπτου. Δεδομένου ότι η ειδική σχετικότητα απαιτεί η ταχύτητα του φωτός να είναι ίση σε κάθε αδρανειακό πλαίσιο, όλοι οι παρατηρητές πρέπει να φτάσουν στην ίδια γωνία 45 ° για τους κώνους φωτός τους ή διότι η εφ(45 °) ισούται με 1. Συνήθως ένα διάγραμμα Minkowski χρησιμοποιείται για να απεικονίσει αυτήν την ιδιότητα των μετασχηματισμών του Lorentz. Αλλού, αναπόσπαστο μέρος των φωτεινών κώνων είναι η περιοχή του χωροχρόνου έξω από τον κώνο φωτός σε ένα δεδομένο γεγονός (ένα σημείο στο χωροχρόνο). Τα γεγονότα που βρίσκονται αλλού το ένα από το άλλο είναι αμοιβαία μη παρατηρήσιμα και δεν μπορούν να συνδεθούν αιτιακά.
(Το σχήμα των 45 ° έχει νόημα μόνο στον χώρο-χώρο, καθώς προσπαθούμε να κατανοήσουμε το χωροχρόνο κάνοντας σχέδια χώρου-χώρου. Η κλίση του χώρου-χώρου μετριέται με γωνίες και υπολογίζεται με τριγωνομετρικές συναρτήσεις. Μετράται η κλίση του χωροχρόνου με ταχύτητα και υπολογίζεται με υπερβολικές συναρτήσεις.)
Γενική Σχετικότητα
Σε επίπεδο χωροχρόνο, ο μελλοντικός φωτός κώνος ενός γεγονότος είναι το όριο του αιτιώδους μέλλοντός του και ο κώνος του παρελθόντος είναι το όριο του αιτιώδους παρελθόντος του.
Σε έναν καμπύλο χωροχρόνο, αν υποθέσουμε ότι ο χωροχρόνος είναι παγκοσμίως υπερβολικός, εξακολουθεί να ισχύει ότι ο μελλοντικός κώνος φωτός ενός γεγονότος περιλαμβάνει το όριο του αιτιώδους μέλλοντός του (και ομοίως για το παρελθόν). Ωστόσο, οι βαρυτικοί φακοί μπορούν να προκαλέσουν αναδίπλωση μέρους του κώνου φωτός στον εαυτό του, με τέτοιο τρόπο ώστε μέρος του κώνου να βρίσκεται αυστηρά μέσα στο αιτιώδες μέλλον (ή παρελθόν) και όχι στο όριο.
Οι φωτεινοί κώνοι επίσης δεν μπορούν να γέρνουν έτσι ώστε να είναι «παράλληλοι» αυτό αντανακλά το γεγονός ότι ο χωροχρόνος είναι καμπύλος και είναι ουσιαστικά διαφορετικός από τον χώρο του Μινκόβσκι. Σε περιοχές κενού (εκείνα τα σημεία του χωροχρόνου χωρίς ύλη), αυτή η αδυναμία κλίσης όλων των κώνων φωτός έτσι ώστε να είναι όλοι παράλληλοι αντανακλάται στη μη εξαφάνιση του τανυστή Weyl.
Αντάλμπερο Γ΄ του Μετς
Ο Αντάλμπερο Γ΄ (γερμ.: Adelbero, γαλλ.: Adalberon, περίπου 1010 - 13 Νοεμβρίου 1072) ήταν χριστιανός επίσκοπος του Μετς. Προερχόταν από τον Οίκο του Αρντέν
Βιογραφία
Ήταν γιος του Φρειδερίκου κόμη του Μόζελγκαου και της συζύγου του, που ίσως είχε το όνομα Ερμεντρούντε κόμισσα του Γκλάιμπερκ. Ο Αντάλμπερο Α΄ επίσκοπος του Μετς ήταν μεγάλος θείος του και ο Αντάλμπερο Β΄ επίσκοπος του Μετς ήταν εξάδελφος του πατέρα του.
To 1047 διαδέχθηκε τον θείο του Ντήτριχ Β΄ επίσκοπο του Μετς. Διακρίθηκε για την ευσέβειά του, τη μόρφωσή του, το συνετό τρόπο διοίκησης της επισκοπής και την πολιτική του επιρροή. Ήταν διδάσκαλος του Μπρούνο του Έγκουισχαϊμ-Ντάγκσμπουρκ, που έγινε επίσκοπος της Τουλ το 1026. Το 1049 ήταν παρών στη Συνέλευση στη Βορμς, που οργανώθηκε από τον Ερρίκο Γ΄ των Σαλίων της Γερμανίας, όπου αποφασίστηκε ο Μπρούνο να είναι ο υποψήφιος της Γερμανίας για την παπική καθέδρα. Αυτός εκλέχθηκε από το λαό της Ρώμης δια βοής (by acclamation) ως πάπας με το όνομα Λέων Θ΄.
Ο Αντάλμπερο Γ΄ ήταν παρών το 1050 στη Σύνοδο της Ρώμης, όπου αγιοποιήθηκε ο Γεράρδος επίσκοπος της Τουλ. Από τον Ερρίκο Δ΄ της Γερμανίας (γιο του Ερρίκου Γ΄) του παραχωρήθηκε η κομητεία του Σααρμπρύκεν. Ο Αντάλμπερο Γ΄ απεβίωσε το 1072 σε ηλικία 62 ετών.
Εξωτερικοί σύνδεσμοι
Κατηγορία:Οίκος του Αρντέν Κατηγορία:Επίσκοποι του 11ου αιώνα Κατηγορία:Επίσκοποι του Μετς
Απόλλων Καλαμαριάς (καλαθοσφαίριση ανδρών)
Ο Μορφωτικός Γυμναστικός Σύλλογος Απόλλων Καλαμαριάς είναι ελληνικό αθλητικό σωματείο, με έδρα των δραστηριοτήτων του την Καλαμαριά Θεσσαλονίκης. Αγωνίζεται με χρώματα το μαύρο και το κόκκινο, ενώ στο έμβλημά του απεικονίζεται ο θεός της μουσικής, των τεχνών και του φωτός, Απόλλων.
Το τμήμα ανδρικής καλαθοσφαίρισης διαθέτει νομική μορφή ερασιτεχνικού σωματείου. Ιδρύθηκε το 1959, τριάντα χρόνια περίπου μετά τη σύλληψη του ευρύτερου ιστορικού συλλόγου. Έδρα του τμήματος είναι το Δημοτικό Αθλητικό Κέντρο Καλαμαριάς, χωρητικότητας 500 θεατών.
Το ξεκίνημα
Το πρώτο τμήμα καλαθοσφαίρισης του Απόλλωνα Καλαμαριάς ιδρύθηκε το 1959 με πρωτοβουλία του Γιώργου Μελιάδη. Πρώτος προπονητής της ομάδας υπήρξε ο Ανέστης Πεταλίδης. Στα πρώτα βήματα του συλλόγου τη στελέχωση των ερασιτεχνικών του τμημάτων με νεαρούς αθλητές από τα σχολεία είχε αναλάβει ο Γιάννης Σεραφειμίδης, καθηγητής φυσικής αγωγής.
Ο Απόλλων απότελεί ένα από τα σωματεία που το 1976 ίδρυσαν την Ένωση Καλαθοσφαιρικών Σωματείων Θεσσαλονίκης, την πρώτη ένωση καλαθοσφαιρικών σωματείων που δημιουργήθηκε στην Ελλάδα.
Η θητεία στην Α' Εθνική (αρχές δεκαετίας 1970)
Στις αρχές της δεκαετίας του 1970, δέκα χρόνια μετά την ίδρυση της ομάδας, με το Πανελλήνιο Πρωτάθλημα να έχει ήδη παραδώσει τη σκυτάλη στην Α' Εθνική Κατηγορία, ο Απόλλων αγωνίστηκε τρεις φορές στο κορυφαίο επίπεδο.
Συγκεκριμένα την περίοδο 1970-71 ανήλθε στην Α' Εθνική εις βάρος του Αμαρουσίου, του οποίου επιβλήθηκε στον κρισιμότερο από τους αγώνες μπαράζ του 1970. Εκεί διεκδίκησε το Πρωτάθλημα Ελλάδος απέναντι σε 13 ισχυρές ομάδες. Στην τελική κατάταξη βρέθηκε στην 11η θέση, έχοντας συλλέξει 9 νίκες και 17 ήττες, όσες συγκέντρωσε και ο Αετός Θεσσαλονίκης. Ο αθλητής του συλλόγου Τάσος Καλαντίδης αναδείχθηκε τρίτος παραγωγικότερος σκόρερ του Πρωταθλήματος (661 πόντοι). Δύο χρόνια μετά, την αγωνιστική περίοδο 1972-73, ο Απόλλων επέστρεψε στην Α' Εθνική σημειώνοντας 8 νίκες και 18 ήττες. Στον τελικό βαθμολογικό πίνακα, που περιελάμβανε 14 ομάδες συνολικά, η ομάδα της Καλαμαριάς τερμάτισε στη 12η θέση. Την επόμενη χρονιά, 1973-74, οπότε διοργανώθηκε για πρώτη φορά και το Πρωτάθλημα της Β' Εθνικής, ο Απόλλων συμμετείχε ξανά στην Α' Εθνική. Με τις ομάδες να έχουν πλέον μειωθεί σε 12, ο σύλλογος δεν πέτυχε καμία νίκη σε 22 αγώνες και τερμάτισε τελευταίος.
Την ανδρική ομάδα της δεκαετίας του '70 που ανήλθε στην Α' Εθνική αποτελούσαν οι Φώτης Ντέλος, Απόστολος Χατζηιωάννου, Γιώργος Κουρτσίδης, Σωτήρης Τραυλός, Στέλιος Καλαντίδης, Νίκος Χαραλαμπίδης, Ηλίας Καλπίδης, Θόδωρος Παυλίδης, Παναγιώτης Βαφειάδης, Σταύρος Χωλόπουλος, Αριστοτέλης Παπαθεοδώρου, Τάσος Μπαλτατζίδης και Γιώργος Αφεντουλίδης.
Το 1974 η ομάδα της Καλαμαριάς υφίσταται «αφαίμαξη» από τους συντοπίτες της Άρη και Π.Α.Ο.Κ., καθώς τρεις παίκτες της (Χωλόπουλος, Χατζηιωάννου και Καλαντίδης) έλαβαν μεταγραφή στους «κίτρινους», ενώ ο Ηλίας Καλπίδης στο «δικέφαλο του Βορρά». Την ίδια εποχή, κάποιοι άλλοι αθλητές άφησαν τη Θεσσαλονίκη για προσωπικούς λόγους με αποτέλεσμα ο σύλλογος να χάσει μεγάλο μέρος από τη δύναμή του.
Οι δεκαετίες του 1980 και 1990
Παρόλο που έχασε τον πρωταγωνιστικό του ρόλο και αποδυναμώθηκε, ο Απόλλων παρέμεινε στις εθνικές κατηγορίες για πολλά χρόνια, ενώ μόλις το 2001 υποβιβάστηκε για πρώτη φορά στο τοπικό Πρωτάθλημα της Ε.ΚΑ.Σ. Θεσσαλονίκης.
Κατά την αγωνιστική περίοδο 1988-89 ο σύλλογος, στα πλαίσια του Πρωταθλήματος της Γ' Εθνικής Κατηγορίας, κατέλαβε την πρώτη θέση στο βαθμολογικό πίνακα του Ομίλου Θεσσαλονίκης, για να αναδειχθεί λίγο αργότερα Υπερπρωταθλητής Βορρά. Πιο πρόσφατα, την περίοδο 1995-96 αναδείχθηκε Πρωταθλήτρια Ομάδα του 2ου Ομίλου Βορρά της Γ' Εθνικής Κατηγορίας.
Η δεκαετία του 2000 στη Γ' Εθνική (1999-2008)
Μετά από μια διετία στο τοπικό Πρωτάθλημα της Θεσσαλονίκης, ο Απόλλων επέστρεψε για μία χρονιά στη Γ' Εθνική, το 2003-04. Τοποθετήθηκε στο 2ο Όμιλο Βορρά, ανάμεσα σε 13 ακόμη ομάδες, τερματίζοντας στη 13η και προτελευταία θέση της τελικής βαθμολογικής κατάταξης. Η συγκομιδή της χρονιάς, 4 νίκες και 22 ήττες, δεν ήταν αρκετή να συγκρατήσει την ομάδα σε εθνικό επίπεδο.
Την αγωνιστική περίοδο 2005-06 ο Απόλλων πραγματοποίησε νέα επιστροφή στη Γ' Εθνική, καταφέρνοντας αυτή τη φορά να εξασφαλίσει την παραμονή του με σχετική άνεση. Ειδικότερα στα πλαίσια του 1ου Ομίλου Βορρά έδωσε 26 αγώνες συλλέγοντας 16 νικηφόρα αποτελέσματα. Στην τελική κατάταξη των 14 ομάδων, η ομάδα της Καλαμαριάς κατέλαβε την 5η θέση.
Την επόμενη περίοδο, 2006-07, η ομάδα της Καλαμαριάς αγωνίστηκε εκ νέου στον 1ο Όμιλο Βορρά, διεκδικώντας την άνοδο απέναντι σε 13 αντιπάλους. Στην τελική κατάταξη παρατηρήθηκε τριπλή ισοβαθμία για τις θέσεις 8 έως 10 ανάμεσα στις ομάδες που συγκέντρωσαν 12 νίκες και 14 ήττες: τον Απόλλωνα, το Φοίνικα Λάρισας και το Φίλιππο Βέροιας. Βάσει των μεταξύ τους αποτελεσμάτων ο Απόλλων τοποθετήθηκε στη 10η θέση, πάνω από τη ζώνη του υποβιβασμού.
Κατά την αγωνιστική περίοδο 2007-08 ο σύλλογος ανέκαμψε θεαματικά συλλέγοντας 24 νίκες σε 26 αγώνες στα πλαίσια του Πρωταθλήματος του 2ου Ομίλου Βορρά της Γ' Εθνικής. Οι 50 βαθμοί που συγκέντρωσε χάρισαν στην ομάδα την κορυφή της κατάταξης και την άνοδο στη Β' Εθνική Κατηγορία.
Η πρόσφατη τριετία στη Β' Εθνική (2008-2011)
Την αγωνιστική περίοδο 2008-09 η ομάδα επέστρεψε στα γήπεδα της Β' Εθνικής μετά από απουσία μεγαλύτερη της μιας δεκαετίας σε διάρκεια. Με προπονητή τον παλαιό διεθνή καλαθοσφαιριστή Τζον Κόρφα διεκδίκησε την άνοδο στην Α2 Εθνική απέναντι σε 15 αντιπάλους (τότε η Β' Εθνική αποτελούταν από έναν Όμιλο). Συλλέγοντας 15 νίκες και 15 ήττες, ισοβάθμισε με τον Αίαντα Ευόσμου και εν τέλει τοποθετήθηκε στην 9η θέση του τελικού βαθμολογικού πίνακα. Τη χρονιά αυτή η Καλαμαριά επανεμφανίστηκε στο θεσμό του Κυπέλλου Ελλάδος, γνωρίζοντας την ήττα στην πρεμιέρα με σκορ 75-65 από τον Αρκαδικό.
Ο Κόρφας συνέχισε να προπονεί τον Απόλλωνα μέχρι τον Ιανουάριο του 2010, οπότε και υπέβαλε την παραίτησή του. Αντικαταστάθηκε από το Χρήστο Κωνσταντινίδη με τον οποίο η ομάδα ολοκλήρωσε την περίοδο 2009-10. Η τελευταία ολοκλήρωσε τις αγωνιστικές τις υποχρεώσεις έχοντας συγκεντρώσει για δεύτερη συνεχή χρονιά 15 νίκες και 15 ήττες, αν και βρέθηκε υψηλότερα στην τελική κατάταξη και ειδικότερα στην 7η θέση. Την ίδια χρονιά ο Απόλλων συμμετείχε και στην 1η Αγωνιστική της Α' Φάσης του Κυπέλλου Ελλάδος, όπου αποκλείστηκε κατόπιν ήττας με σκορ 74-76 από το Ρέθυμνο.
Την επόμενη χρονιά, 2010-11, ο Απόλλων άλλαξε διαδοχικά τρεις προπονητές. Συγκεκριμένα ξεκίνησε τη χρονιά με το Θάνο Δελαπάσχο (με συνεργάτη τον Πασχάλη Λέρα), ο οποίος αντικαταστάθηκε στα τέλη Νοεμβρίου από το Θόδωρο Αλμπάνη. Με τη σειρά του αυτός παρέδωσε τη σκυτάλη στα μέσα Δεκεμβρίου στον Αντώνη Μπαξεβάνη, με τον οποίο ολοκληρώθηκε η περίοδος. Στο Πρωτάθλημα η Καλαμαριά συγκέντρωσε 11 νίκες και 19 ήττες, κάτι που είχε σαν αποτέλεσμα να τερματίσει εντός της ζώνης του υποβιβασμού και ειδικότερα στη 13η θέση σε σύνολο 16 συλλόγων. Σε ό,τι αφορά το Κύπελλο, ο Απόλλων και πάλι δεν ξεπέρασε την 1η Αγωνιστική της Α' Φάσης γνωρίζοντας τον αποκλεισμό από το Λαύριο με σκορ 51-77.
Πτωτική πορεία (2011-2014)
Την αγωνιστική περίοδο 2011-12 ο Απόλλων αγωνίστηκε στη Γ' Εθνική Κατηγορία και συγκεκριμένα στο 2ο Όμιλο Βορρά. Έχοντας πλέον το Άκη Παπαμαυρουδή στον πάγκο, η ομάδα συνέλεξε 9 νίκες και 13 ήττες στα πλαίσια του Πρωταθλήματος. Στην τελική κατάταξη βρέθηκε στην 9η θέση σε σύνολο 12 ομάδων με αποτέλεσμα να εξασφαλίσει την παραμονή της στο ίδιο επίπεδο για το επόμενο φθινόπωρο.
Εντούτοις την επόμενη χρονιά, 2012-13, η απόδοση της ομάδας έπεσε κατακόρυφα με αποτέλεσμα να συγκεντρώσει μόνο 3 νίκες σε 24 αγώνες. Στον τελικό βαθμολογικό πίνακα του 2ου Ομίλου Βορρά - τον οποίο και συνέθεσαν 13 συνολικά ομάδες - η Καλαμαριά κατέλαβε τη 12η και προτελευταία θέση με αποτέλεσμα να υποβιβαστεί στο τοπικό Πρωτάθλημα της Ε.ΚΑ.Σ. Θεσσαλονίκης για πρώτη φορά μετά από μία δεκαετία περίπου. Προπονητής της ομάδας ήταν για δεύτερη συνεχόμενη χρονιά ο Παπαμαυρουδής.
Τον Ιούνιο του 2013 έληξε η συνεργασία του Απόλλωνα με τον Παπαμαυρουδή. Τη θέση του προπονητή ανέλαβε στη συνέχεια ο Χρήστος Ευσταθιάδης, ο οποίος παρέμεινε στην ομάδα μέχρι τον Ιανουάριο του 2014. Την αγωνιστική περίοδο 2013-14 στο Πρωτάθλημα της Α' Κατηγορίας Ανδρών της Ε.ΚΑ.Σ. Θεσσαλονίκης ανέλαβαν να ολοκληρώσουν οι Θάνος Γιαννικόπουλος και Σωτήρης Κεσίδης. Τον τίτλο του Πρωταθλητή Θεσσαλονίκης διεκδίκησαν 14 ομάδες που συνέθεσαν έναν μοναδικό όμιλο. Στην τελική βαθμολογική κατάταξη ο σύλλογος της Καλαμαριάς κατέλαβε την τελευταία θέση, με αποτέλεσμα να υποβιβαστεί περαιτέρω στη Β' Κατηγορία. Ο απολογισμός της χρονιάς ήταν συγκεκριμένα 2 νίκες και 24 ήττες.
Προσπάθεια ανάκαμψης (2014-σήμερα)
Το Μάιο του 2014 ο Απόλλων υπέγραψε συμβόλαιο διετούς διαρκείας με τον Πόλυ Γεωργιάδη. Την αγωνιστική περίοδο 2014-15 ο Απόλλων διαγωνίστηκε στο Πρωτάθλημα της Β' Κατηγορίας και συγκεκριμένα στο 2ο Όμιλο. Έχοντας να αντιμετωπίσει 14 αντιπάλους, ολοκλήρωσε τις αγωνιστικές του υποχρεώσεις για την κανονική περίοδο στην κορυφή του βαθμολογικού πίνακα, έχοντας υποστεί μόλις μία ήττα σε 26 αγώνες. Σαν αποτέλεσμα επέστρεψε και στην Α' Κατηγορία. Στη συνέχεια αγωνίστηκε στο «Nick Galis Hall» εναντίον του Κεραυνού Αγίου Παύλου, πρωτοπόρου του έτερου Ομίλου, ώστε να αναδειχθεί ο Υπερπρωταθλητής της Κατηγορίας. Επικρατώντας με σκορ 55-56 ο Απόλλων κατέκτησε τον τίτλο αυτό.
Την επόμενη χρονιά, 2015-16, ο Απόλλων ανταγωνίστηκε 13 συλλόγους για την κατάκτηση του Πρωταθλήματος της Α' Κατηγορίας Θεσσαλονίκης. Μετά το πέρας της κανονικής περιόδου βρέθηκε στην 3η θέση, έχοντας συλλέξει 18 νίκες και 8 ήττες. Ισοβάθμισε με την Ελπίδα Τούμπας που, ωστόσο, τοποθετήθηκε χαμηλότερα βάσει των μεταξύ τους αποτελεσμάτων. Βάσει της προκήρυξης της χρονιάς ο Απόλλων δεν δικαιούταν να ανέλθει στις εθνικές κατηγορίες. Η άρνηση, εντούτοις, του πρωτοπόρου Κεραυνού Αγίου Παύλου να ανέλθει στη Γ' Εθνική χάρισε τη θέση του στην ομάδα της Καλαμαριάς. Την ίδια περίοδο ο Απόλλωνας κατόρθωσε να φτάσει στους Ημιτελικούς του θεσμού του Κυπέλλου Ανδρών της Ε.ΚΑ.Σ.Θ., όπου και ηττήθηκε από τον Κεραυνό με σκορ 71-72.
Έμβλημα
Στο έμβλημα της ομάδας απεικονίζεται ο θεός της μουσικής, των τεχνών και του φωτός, Απόλλων, καθώς και το σύμβολό του, η λύρα.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2016-17, ο Μ.Γ.Σ. Απόλλων Καλαμαριάς διαγωνίζεται στο Πρωτάθλημα της Γ' Εθνικής Κατηγορίας Ανδρών, που διοργανώνει η Ελληνική Ομοσπονδία Καλαθοσφαίρισης, και ειδικότερα στον 1ο Όμιλο Βορρά.
Έδρα του συλλόγου είναι το Δημοτικό Αθλητικό Κέντρο Καλαμαριάς χωρητικότητας 500 θέσεων. Πρόεδρος του διοικητικού συμβουλίου είναι ο Αλέξανδρος Νεράντζης, γενικός αρχηγός των τμημάτων καλαθοσφαίρισης ο Ιωάννης Παυλίδης και έφορος ο Παναγιώτης Βαφειάδης. Καθήκοντα πρώτου προπονητή διατηρεί από το Μάιο του 2014 ο Πόλυς Γεωργιάδης με άμεσο συνεργάτη το Θάνο Γιαννικόπουλο.
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.Θ. Κατηγορία:Ιδρύσεις ομάδων καλαθοσφαίρισης το 1959
Κύπελλο Εθνών Αφρικής
Το Κύπελλο Εθνών Αφρικής (γαλλικά: Coupe d'Afrique des Nations, γνωστό και ως CAN) είναι η σημαντικότερη ποδοσφαιρική διοργάνωση της Αφρικής. Διοργανώνεται από την Αφρικανική Συνομοσπονδία Ποδοσφαίρου (CAF) και διεξάγεται κάθε δύο χρόνια. Ο εκάστοτε κάτοχος του τίτλου προκρίνεται στο Κύπελλο Συνομοσπονδιών ΦΙΦΑ.
Τελικοί Κυπέλλου Εθνών Αφρικής
Σημειώσεις
Πρωταθλήτριες χώρες
thumb|70px|Το τρόπαιο σε μορφή svg
Εξωτερικοί σύνδεσμοι
*
J.E.S.S.I.C.A
Η JESSICA (Joint European Support for Sustainable Investment in City Areas, Κοινή ευρωπαϊκή στήριξη για αειφόρες επενδύσεις σε αστικές περιοχές) αποτελεί πρωτοβουλία της Ευρωπαϊκής Επιτροπής σε συνεργασία με την Ευρωπαϊκή Τράπεζα Επενδύσεων και την Τράπεζα Ανάπτυξης του Συμβουλίου της Ευρώπης με σκοπό την προώθηση βιώσιμων επενδύσεων σε αστικές περιοχές.
Οι προσδοκίες από την πρωτοβουλία αφορούν την προσέλκυση συμπληρωματικών κεφαλαίων από την ΕΤΕπ, την Τράπεζα Ανάπτυξης και άλλες Τράπεζες, που θα βοηθήσουν στην ανάπτυξη των αστικών περιοχών. Αναμένεται ακόμα να προσελκύσει ιδιωτικό μετοχικό κεφάλαιο κυρίως για έργα Συμπράξεων Δημόσιου Ιδιωτικού Τομέα (ΣΔΙΤ) στις αστικές περιοχές. Πέρα από τον πολλαπλασιασμό του κεφαλαίου που αρχικά θα επενδυθεί, η πρωτοβουλία επιδιώκει να επιτύχει την επιστροφή και επανεπένδυση (ανακύκλωση) των κεφαλαίων που θα χορηγηθούν καθορίζοντας ως απαραίτητη προϋπόθεση χρηματοδότησης την προεκτίμηση της αποδοτικότητας κάθε έργου.
Τα Συστήματα Εφαρμογής της πρωτοβουλίας JESSICA προβλέπουν τη δημιουργία Ταμείων Αστικής Ανάπτυξης (Urban Development Funds – UDFs) και Ταμείων Συμμετοχών (Holding Funds).
Τα Ταμεία Αστικής Ανάπτυξης
Μέτοχοι μπορούν να είναι τράπεζες, Περιφέρειες, δημοτικές επιχειρήσεις, και ιδιώτες επενδυτές. Θα τα διαχειρίζονται δε, επαγγελματίες από τον τραπεζικό και ιδιωτικό τομέα οι οποίοι θα πρέπει να συνεισφέρουν διαχειριστική, τεχνική και χρηματοοικονομική εξειδίκευση και ευελιξία, και μπορούν να λάβουν ποικίλες διαχειριστικές μορφές, ενώ δεν υφίσταται περιορισμός για το πλήθος των περιοχών στις οποίες θα μπορούν να επενδύουν.
Για να λειτουργήσει ένα ΤΑΑ πρέπει να προηγηθεί πρόσκληση εκδήλωσης ενδιαφέροντος από τις Διαχειριστικές Αρχές (ή το Ταμείο Συμμετοχών - βλ. επόμενη ενότητα). Τα Ταμεία ΑΑ θα υποβάλουν προσφορές για χρηματοδότηση συγκεκριμένων έργων σε αστικές περιοχές και για τα οποία έργα υπάρχει η υποχρέωση να εντάσσονται :
Κάθε συγκεκριμένο έργο θα υλοποιείται στην συνέχεια από επιχειρήσεις του δημόσιου, κοινοτικού ή ιδιωτικού τομέα ή από μικτά σχήματα, με χρήση των συνολικών κεφαλαίων που θα έχουν προκύψει. Η χρηματοδότηση θα δίδεται με την μορφή δανείων, μετοχικού κεφαλαίου ή εγγυήσεων, όχι όμως ως επιδότηση. Είναι δυνατόν ωστόσο ένα έργο να χρηματοδοτηθεί εν μέρει από τα ΤΑΑ και εν μέρει από απευθείας επιδοτήσεις των ΕΠ.
Αρμόδια για την παρακολούθηση της εξέλιξης των έργων θα είναι τα ίδια τα ΤΑΑ, τα οποία θα αναφέρονται στις Διαχειριστικές Αρχές.
Τα Ταμεία Συμμετοχών
Τα Ταμεία Συμμετοχών είναι Ταμεία που παρεμβάλλονται μεταξύ Επιχειρησιακών Προγραμμάτων και ΤΑΑ (λαμβάνουν πόρους από τα Επιχειρησιακά Προγράμματα καιχρηματοδοτούν τα ΤΑΑ). Ως τέτοιο θα λειτουργήσει οπωσδήποτε η ΕΤΕπ. Η σύσταση Ταμείου Συμμετοχής από τα κράτη-μέλη είναι προαιρετική και επιλέγεται για λόγους μεταφοράς τεχνογνωσίας. Δίνεται έτσι η δυνατότητα ώστε οι Διαχειριστικές Αρχές κάθε χώρας-μέλους να απευθυνθούν σε Ταμείο Συμμετοχών προκειμένου να αναλάβει αντί αυτών τις διαδικασίες επιλογής ΤΑΑ, μεταφοράς πόρων και παρακολούθησης, υπό τους όρους που προβλέπονται στην χρηματοδοτική συμφωνία μεταξύ Διαχειριστικής Αρχής και Ταμείου.
Η Ελλάδα έχει αξιοποιήσει αυτή τη δυνατότητα, υπογράφοντας (01 Ιουλίου 2010) σχετική Σύμβαση Χρηματοδότησης με την Ευρωπαϊκή Τράπεζα Επενδύσεων που θα λειτουργήσει ως Ταμείο Χαρτοφυλακίου για την ΚΠ JESSICA, και μεταφέροντας σε αυτό πιστώσεις ύψους 258 εκ. Ευρώ από τα Περιφερειακά Επιχειρήσιακά Πρόγράμματα και το ΕΠ Περιβάλλον και Αειφόρος Ανάπτυξη.
Αντώνης Γεωργιάδης
Ο Αντώνης Γεωργιάδης (12 Φεβρουαρίου 1935 - 16 Νοεμβρίου 2020 ) ήταν Έλληνας ποδοσφαιριστής και μετέπειτα προπονητής.
Καριέρα ποδοσφαιριστή
Ο Γεωργιάδης αγωνίστηκε τη δεκαετία του 1950 στη Δόξα Δράμας. Κορυφαίες του στιγμές στην ποδοσφαιρική του καριέρα υπήρξαν οι δύο συμμετοχές στους τελικούς του Κυπέλλου Ελλάδας τις περιόδους 1957–58 και 1958–59. Στον δεύτερο τελικό σημείωσε το μοναδικό τέρμα της ομάδας του, όμως οι "μαυραετοί" δεν απέφυγαν τελικά την ήττα από τον Ολυμπιακό (2-1). Συμπαίκτης του στη σπουδαία δραμινή ομάδα εκείνης της εποχής υπήρξε μεταξύ άλλων ο Τάκης Λουκανίδης.
Καριέρα προπονητή
Ως προπονητής ανέλαβε την τεχνική ηγεσία αρκετών συλλόγων Α' Εθνικής, με κυριότερους σταθμούς τον Άρη (1982-84), την ΑΕΚ (1984-85) και τον Ολυμπιακό (1985-86, 1993).
Η σημαντικότερη περίοδος της προπονητικής του καριέρας υπήρξε το διάστημα 1989-1992, όταν διατέλεσε ομοσπονδιακός προπονητής της Ελλάδας σε 30 συνολικά αγώνες με απολογισμό 11 νίκες, 9 ισοπαλίες και 10 ήττες.
Απεβίωσε σε ηλικία 85 ετών στις 16 Νοεμβρίου 2020
Πηγές
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Δόξας Δράμας Κατηγορία:Προπονητές ποδοσφαίρου Εθνικής Ελλάδας Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως Κατηγορία:Προπονητές ποδοσφαίρου Ολυμπιακού Πειραιώς Κατηγορία:Ποδοσφαιριστές αδιευκρίνιστης θέσης Κατηγορία:Προπονητές ποδοσφαίρου Ελπίδας Δράμας Κατηγορία:Προπονητές ποδοσφαίρου Ηρακλή Σερρών Κατηγορία:Προπονητές ποδοσφαίρου Πανσερραϊκού Κατηγορία:Προπονητές ποδοσφαίρου Α.Ο. Καβάλα Κατηγορία:Προπονητές ποδοσφαίρου Δόξας Δράμας Κατηγορία:Προπονητές ποδοσφαίρου Ολυμπιακού Βόλου Κατηγορία:Προπονητές ποδοσφαίρου Π.Α.Σ. Γιάννινα Κατηγορία:Προπονητές ποδοσφαίρου Παναχαϊκής Κατηγορία:Προπονητές ποδοσφαίρου ΟΦΗ Κατηγορία:Προπονητές ποδοσφαίρου Α.Ε. Λάρισας Κατηγορία:Προπονητές ποδοσφαίρου Άρη Θεσσαλονίκης Κατηγορία:Προπονητές ποδοσφαίρου Απόλλων Καλαμαριάς Κατηγορία:Προπονητές ποδοσφαίρου Εθνικού Πειραιώς Κατηγορία:Προπονητές ποδοσφαίρου Α.Ο. Πανηλειακού Κατηγορία:Προπονητές Σούπερ Λιγκ Ελλάδας
Ασοσιασάο Πορτουγκέσα ντε Ντεσπόρτος
Η Ασοσιασάο Πορτουγκέσα ντε Ντεσπόρτος είναι ένας βραζιλιάνικος, αθλητικός σύλλογος και ποδοσφαιρική ομάδα από το Σάο Πάολο. Ιδρύθηκε στις 4 Αυγούστου 1920. Έδρα της ομάδας είναι το Estádio do Canindé, χωρητικότητας 21.004 θεατών. Συμμετέχει στο Πρωτάθλημα ποδοσφαίρου ανδρών Βραζιλίας.
Εξωτερικοί σύνδεσμοι
Κατηγορία:Ασοσιασάο Πορτουγκέσα ντε Ντεσπόρτος Κατηγορία:Ιδρύσεις ποδοσφαιρικών ομάδων το 1920 Κατηγορία:Ποδοσφαιρικές ομάδες Βραζιλίας
Ισαβέλλα της Καστίλης, δούκισσα της Υόρκης
Η Ισαβέλλα της Καστίλης, δούκισσα της Υόρκης (Isabel de Castilla, 1355 - 23 Δεκεμβρίου 1392) από τον Καστιλιανό Οίκος της Ιβρέα ήταν η δεύτερη κόρη του Πέτρου της Καστίλης και της ερωμένης και πρώτης συζύγου του Μαρίας δε Παδίγια (απεβ. 1361). Η μεγαλύτερη αδελφή της Κωνσταντία παντρεύτηκε στις 21 Σεπτεμβρίου 1371 τον Ιωάννη των Πλανταγενετών της Γάνδης, τρίτο γιο του Εδουάρδου Γ΄ της Αγγλίας και της Φιλίππης του Αινώ. Ο γαμπρός της Ιωάννης της Γάνδης διεκδίκησε τον θρόνο της Καστίλης, μετά τον θάνατο του πατέρα της (1372).
Βιογραφία
Η Ισαβέλλα συνόδευσε την μεγαλύτερη αδελφή της Κωνσταντία στην Αγγλία στις 11 Ιουλίου 1372 και παντρεύτηκε η ίδια σε ηλικία 17 ετών τον Εδμόνδο του Λάνγκλεϊ, 1ο δούκα της Υόρκης, τέταρτο γιο του Εδουάρδου Γ΄ και της Φιλίππης του Αινώ. Ο λόγος του διπλού γάμου ήταν οι αυξημένες διεκδικήσεις των Πλανταγενετών της Αγγλίας στον θρόνο της Καστίλης. Η Ισαβέλλα και ο Εδμόνδος του Λάνγκλεϊ, σύμφωνα με τον ιστορικό Πιουκ, ήταν "αταίριαστο ζευγάρι". Η Ισαβέλλα είχε παράνομη σχέση με τον ετεροθαλή αδελφό τού Ριχάρδου Β΄ της Αγγλίας, τον Τζων Χόλλαντ, 1ο δούκα του Έξετερ (απεβ. το 1400), τον οποίο ο Πιουκ περιγράφει "παράνομο και βίαιο"· ο χρονικογράφος Τόμας Ουαλσινγκχαμ επιπλέον σημειώνει ότι η σχέση αυτή μαύρισε σκληρά την φήμη της. Ο Πιου καταλήγει ότι η πιθανότητα να είναι ο Τζων Χόλλαντ ο πατέρας του αγαπημένου γιου της Ισαβέλλας, Ριχάρδου του Κέιμπριτζ "δεν πρέπει να αγνοηθεί".
Η Ισαβέλλα όρισε στη διαθήκη της κληρονόμο τον βασιλιά Ριχάρδο Β΄, από τον οποίο ζήτησε να χορηγήσει 500 μάρκα τον χρόνο στον αγαπημένο της γιο Ριχάρδο του Κέιμπριτζ, ο βασιλιάς συμφώνησε και όσο ζούσε ο Ριχάρδος του Κέιμπριτζ έπαιρνε τα έσοδα κανονικά. Ο Ριχάρδος Β΄ ανατράπηκε από τον πρώτο εξάδελφό του Ερρίκο Δ΄ της Αγγλίας (γιο του Ιωάννη). Ωστόσο ο νέος βασιλιάς "δεν είχε την ίδια ευνοϊκή μεταχείριση στον Ριχάρδο". Η Ισαβέλλα της Καστίλης απεβίωσε στις 23 Δεκεμβρίου 1392 σε ηλικία 37 ετών και τάφηκε στις 14 Ιανουαρίου 1393 στη Δομηνικιανή εκκλησία των βασιλέων του Λάνγκλεϊ. Ο Εδμόνδος του Λάνγκλεϊ, μετά τον πρόωρο θάνατό της, νυμφεύτηκε την Ιωάννα Χόλλαντ, αδελφή και συμβασίλισσα του Εδμόνδου Χόλλαντ, 4ου κόμη του Κεντ (1382 - 1408), που είχε την κόρη του Κωνσταντία ερωμένη. Η Ισαβέλλα της Καστίλης διορίστηκε "Κυρία της Περικνημίδας" (1378).
Οικογένεια
Ο Εδμόνδος του Λάνγκλεϊ και η Ισαβέλλα της Καστίλης απέκτησαν τέκνα:
Τέχνη
Η Ισαβέλλα της Καστίλης παρουσιάζεται συμβολικά να βρίσκεται στην ζωή στα τέλη Δεκεμβρίου 1399 την εποχή της Επιφανούς Εξέγερσης στο έργο του Ουίλλιαμ Σαίξπηρ "Ριχάρδος Β΄, Πράξη Ε΄".
Πηγές
Κατηγορία:Καστιλιανός Οίκος της Ιβρέας Κατηγορία:Αγγλίδες δούκισσες Κατηγορία:Ινφάντας της Καστίλλης
Ζωή σαν Τριαντάφυλλο
Εισπράξεις
Στους κινηματογράφους, η ταινία κέρδισε παγκοσμίως 81,945,871 δολλάρια — 10,072,300 δολλάρια στις Η.Π.Α. και στον Καναδά και τα υπόλοιπα 71,873,571 στον υπόλοιπο πλανήτη. Στη Γαλλία, στην Αλγερία, στο Μαρόκο και στην Τυνησία κέρδισε συνολικά 42,014,775 δολλάρια.
Βραβεία και Υποψηφιότητες
Το "Ζωή σαν Τριαντάφυλλο" βραβεύτηκε επίσης με το Όσκαρ Μακιγιάζ ενώ ήταν υποψήφιο και στην κατηγορία του Καλύτερων Κουστουμιών. Εκτός από το BAFTA Α' Γυναικείας Ερμηνείας κέρδισε και τα άλλα 3 BAFTA στις κατηγορίες του Μακιγιάζ, της Μουσικής και των Κουστουμιών, ενώ ήταν υποψήφια και για BAFTA Καλύτερης Ξενόγλωσσης Ταινίας, Σκηνικών και Ήχου.
Στα Βραβεία Σεζάρ ήταν υποψήφια σε 11 κατηγορίες και βραβεύτηκε σε 5 κατηγορίες (Α' Γυναικεία Ερμηνεία, Φωτογραφία, Ήχο, Κοστούμια και Σκηνικά).
Εξωτερικοί σύνδεσμοι
Κατηγορία:Γαλλικές ταινίες Κατηγορία:Ταινίες του 2007 Κατηγορία:Γαλλικές δραματικές ταινίες Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Ταινίες παραγωγής Icon Productions Κατηγορία:Τσεχικές ταινίες Κατηγορία:Γαλλικές μουσικές ταινίες Κατηγορία:Ταινίες γυρισμένες στην Τσεχία Κατηγορία:Ταινίες γυρισμένες στη Γαλλία Κατηγορία:Γαλλικές βιογραφικές ταινίες
Ερμής ΙΙ (εύδρομο)
Το εύδρομο Ερμής ΙΙ πρώην Γερμανικό Αυγουστος Βιλκε ήταν κρατικό πλοίο που προέρχοταν από τις Γερμανικές επανορθώσεις του Α` Παγκοσμίου Πολέμου. Εξοπλίστηκε και χρησιμοποιήθηκε σαν βοηθητικό εύδρομο κατά τη Μικρασιατική εκστρατεία (1919-1922). Είχε εκτόπισμα 2766 τόνων, ιπποδύναμη 1500 HP, ταχύτητα 10 κόμβων και οπλισμό 4 πυροβόλων 3 ιντσών, 2 μυδράλιων, 2 Α/Α.
Κατηγορία:Ελληνικά Εύδρομα
Θερινοί Ολυμπιακοί Αγώνες 2004
Οι Ολυμπιακοί Αγώνες του 2004 θεωρούνται κομβικό σημείο της σύγχρονης ελληνικής ιστορίας. Υπήρξαν καταλυτικός παράγοντας για τη κατασκευή ενός μεγάλου αριθμού έργων, όπως των νέων γραμμών της Μετρό της Αθήνας και της Αττικής Οδού που άλλαξαν καθοριστικά το τοπίο της χώρας, και έμειναν επίσης στην ιστορία ως μία από τις πλέον επιτυχημένες διοργανώσεις Ολυμπιακών Αγώνων. Μάλιστα ο τότε πρόεδρος της ΔΟΕ Ζακ Ρογκ τους χαρακτήρισε «αξέχαστους ονειρικούς αγώνες». Στα μεταγενέστερα χρόνια, ωστόσο, υπήρξαν θεωρίες (κυρίως στα Μέσα Ενημέρωσης) ότι το συνολικό κόστος της διοργάνωσης έπαιξε καθοριστικό ρόλο στην πρόκληση της ελληνικής οικονομικής κρίσης δημόσιου χρέους που ξεκίνησε το 2010 και τη μακροχρόνια περίοδο των μνημονίων που ακολούθησε. Ωστόσο, τα στοιχεία δείχνουν ότι τα επίπεδα του δημόσιου χρέους δεν επηρεάστηκαν σημαντικά στα χρόνια πριν την παγκόσμια οικονομική κρίση του 2008, η οποία χτύπησε τότε βαρύτατα τη χώρα, ενώ επίσης το κόστος των Αγώνων, στη συνολική χρονική διάρκεια των 7 ετών της προετοιμασίας τους, ήταν ένα ελάχιστο κλάσμα του ΑΕΠ και του δημόσιου χρέους της χώρας.
Επιλογή
Η Αθήνα επελέγη ως οικοδέσποινα πόλη στις 5 Σεπτεμβρίου 1997, στην 106η Σύνοδο της ΔΟΕ στη Λωζάνη, αφού είχε χάσει το 1990 τη διοργάνωση των Θερινών Ολυμπιακών Αγώνων του 1996, τον εορτασμό της 100ής επετείου των σύγχρονων Ολυμπιακών Αγώνων. Το 1997, η Αθήνα ήταν βασισμένη για την επιλογή της κατά ένα μεγάλο μέρος σε μια έκκληση στην ολυμπιακή ιστορία. Στον τελευταίο κύκλο της ψηφοφορίας, η Αθήνα νίκησε τη Ρώμη, με 66 ψήφους προς 41. Πριν από αυτό, το Μπουένος Άιρες, η Στοκχόλμη, το Κέιπ Τάουν και το Σαν Χουάν είχαν ήδη αποκλειστεί, αφού είχαν λάβει μόνο λίγες έως μερικές ψήφους.
Μασκότ
Από τους Χειμερινούς Ολυμπιακούς Αγώνες του 1968 στην Γκρενόμπλ (Γαλλία) είναι θεσμός να υπάρχει μια μασκότ για τους Αγώνες. Αυτό το χρόνο οι επίσημες μασκότ είναι δυο αδέλφια, ο Φοίβος και η Αθηνά, που ονομάστηκαν έτσι από το μυθικό Θεό του Ολύμπου Απόλλωνα – Φοίβο, Θεό του φωτός και της μουσικής και τη Θεά της Σοφίας, προστάτιδας της πόλης των Αθηνών, Αθηνά. Είναι εμπνευσμένες από τα αρχαία "δαίδαλα" που ήταν κούκλες και εκτός από από τις λατρευτικές χρήσεις που είχαν ήταν επίσης και παιχνίδια.
Τελετή Έναρξης
Η Τελετή Έναρξης πραγματοποιήθηκε στις 13 Αυγούστου 2004 σε μία αντίστροφη μέτρηση 28 δευτερολέπτων — ένα δευτερόλεπτο για το κάθε ένα από τους Ολυμπιακούς Αγώνες που διοργανώθηκε μέχρι τον τελευταίο που φιλοξένησε η Αθήνα — από ήχους που δίνουν το ρυθμό ενός ενισχυμένου κτύπου της καρδιάς. Επίσης, έχει ανακηρυχθεί και ως η καλύτερη Τελετή Έναρξης όλων των εποχών μέχρι σήμερα.
Ολυμπιακή Λαμπαδηδρομία
Η Ολυμπιακή φλόγα άναψε στην Αρχαία Ολυμπία την 25η Μαρτίου 2004. Μετά το σύντομο ταξίδι στην Πελοπόννησο, η φλόγα γύρισε όλο τον κόσμο και συγκεκριμένα τις πόλεις που διοργάνωσαν Θερινούς ή Χειμερινούς Ολυμπιακούς Αγώνες.
Τον Ιούλιο, διέσχισε όλους τους νομούς της Ελλάδας με κορύφωση το βράδυ της 13ης Αυγούστου, με τον Νίκο Κακλαμανάκη να ανάβει το βωμό του Ολυμπιακού σταδίου, σηματοδοτώντας την έναρξη των 28ων Ολυμπιακών Αγώνων.